Diari Oficial de la Generalitat Valenciana


Sumari del DOGV 8230, del 08-02-2018 (2018/838)

Informació pública de la modificació puntual número 1 del Pla general d'ordenació urbana d'Alaquàs i de la modificació puntual número 36 del Pla general d'ordenació urbana d'Aldaia.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/838


Data del document
:   29-01-2018

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * pla d'urbanisme
    * administració local

Informació pública de la modificació puntual número 1 del Pla general d'ordenació urbana d'Alaquàs i de la modificació puntual número 36 del Pla general d'ordenació urbana d'Aldaia. [2018/838]  
L'Ajuntament d'Alaquàs (València), mitjançant un acord adoptat en la sessió plenària celebrada el passat dia 30 de novembre de 2017, previs els tràmits legals oportuns, va aprovar inicialment el document de modificació puntual número 1 del seu Pla general d'ordenació urbana, tendent a possibilitar l'ampliació de l'actual Centre de Salut d'Alaquàs a requeriment de la Conselleria de Salut Publica i Sanitat Universal.  
  
Igualment, en la sessió plenària celebrada el passat dia 28 de novembre de 2017, per part de l'Ajuntament d'Aldaia, va ser aprovada la modificació puntual número 36 del seu pla general, tendent a idèntic fi i a requeriment de la conselleria abans mencionada.  
Subscrit entre els ajuntaments d'Alaquàs i Aldaia, un conveni d'encàrrec de gestió publicat en el Butlletí Oficial de la Província de València de 29 de gener de 2018 que, entre altres coses, delega la tramitació d'ambdós modificacions puntuals del planejament en l'Ajuntament d'Alaquàs.  
1r. A través d'aquest edicte, queden exposades al públic tant la modificació puntual número 1 del Pla general d'ordenació urbana (PGOU) d'Alaquàs , com la modificació puntual número 36 del PGOU d'Aldaia; tot això a través del procediment establit en l'article 57 de l'esmentat text legal i pel termini de 45 dies hàbils, amb la publicació d'edictes en un diari de difusió corrent, en el Diari Oficial de la Generalitat Valenciana, al tauler d'edictes i en el web municipal, així com una comunicació a les administracions implicades i una petició d'informe quan procedisca. Els documents que s'exposen al públic resulten ser les dos modificacions puntuals de planejament, un estudi d'inundabilitat i un document d'inici d'avaluació ambiental, territorial i estratègica.  
  
2n. Exposar, durant un termini de 45 dies hàbils, els esmentats documents als efectes de tramitació de l'avaluació ambiental i estratègica pel procediment simplificat, d'acord amb el que estableix l'article 51 de la Llei d'ordenació del territori, urbanisme i paisatge (LOTUP), amb sol·licitud d'un informe a la Direcció General d'Avaluació Ambiental Estratègica, com a pas previ a l'adopció de la resolució de l'article 51.2 de la LOTUP que procedisca.  
La documentació exposada al públic es troba, per a la seua consulta, tant en les dependències dels departaments d'Urbanisme d'Alaquàs i Aldaia, com íntegrament publicada en la web de l'Ajuntament d'Alaquàs, alaquas.org, en els apartats «Ajuntament i transparència / PGOU / Desenvolupament PGOU / Modificació puntual núm. 1 Alaquàs - Modificació puntual núm. 36 d'Aldaia». El termini de 45 dies hàbils computarà a partir de la data de publicació del corresponent edicte en el Diari Oficial de la Generalitat Valenciana que tindrà lloc en dates pròximes, termini en què podrà ser examinada la documentació exposada així com, si és el cas, formular les al·legacions que s'estimen pertinents respecte d'això, preferentment en el Registre General d'Entrada de l'Ajuntament d'Alaquàs, siti al carrer Major, número 88, de la dita població, administració encarregada de la gestió de l'expedient; sense perjuí que puga ser també presentat davant del Registre General de l'Ajuntament d'Aldaia o qualsevol altre registre legalment habilitat per a això.  
  
Alaquàs, 29 de gener de 2018.- L'alcaldessa: Elvira García Campos.